钦定古今图书集成/方舆汇编/边裔典/第071卷 > 《吐蕃传赞》唐·书
## 钦定古今图书集成/方舆汇编/边裔典/第071卷 > 《吐蕃传赞》唐·书

赞曰：“唐兴，四夷有弗率者，皆利兵移之，蹶其牙，犁其
庭而后已。唯吐蕃、回鹘号彊雄，为中国患最久。赞普
遂尽盗河、湟，薄王畿，为东境，犯京师，掠近辅，残馘华
人。谋夫虓帅，圜视共计，卒不得要领。晚节二姓自亡，
而唐亦衰焉。夫外抚内宁，唯圣人不让。元宗有逸德，
而拓地太大，务远功忽。近虞逆贼一奋，中原封裂，讫”
二百年，不得复完，而至陵夷。然则内先自治，释四夷，
为外惧，守成之良资也。